Suresh 81 Views
వాల్‌మార్ట్‌ స్టోర్లనుంచి వెల్‌స్పన్‌ కాటన్‌ ఉత్పత్తుల తొలగింపు
న్యూఢిల్లీ, సెప్టెంబరు 11: వాల్‌మార్ట్‌ స్టోర్స్‌ ఇంక్‌ ఈజిప్ట్‌ కాటన్‌ షీట్లను కొనుగోలుచేయడంలేదని ప్రకటిం చింది. వెల్‌స్పన్‌ ఇండియా ఈ ఉత్పత్తులపై ధృవీకరణ ఇవ్వలేకోవడంతో ఈ కాటన్‌ షీట్లను కొనుగోలు చేయలేమని ప్రకటించింది. గత నెలలోనే అమెరికా రిటైలర్‌ దిగ్గజం టార్గెట్‌ కార్ప్‌ వెల్‌స్పన్‌పై ఆంక్షలు పెంచింది. చౌకరకం, నాసిరకం షీట్లను ప్రీమి యం ఈజిప్టు కాటన్‌ షీట్లుగా రెండేళ్లపాటు సర ఫరా చేసిందని అభియోగాలు మోపింది. వెల్‌ స్పన్‌ ఈఉత్పత్తులు నూరుశాతం ఈజిప్టు కాటన్‌ షీట్లు అని ధృవీకరించలేకపోతోందని అందువల్ల తాము వీటిని కొనుగోలుచేయలేమని వాల్‌మార్ట్‌ ప్రకటించింది. కంపెనీ తమ స్టోర్ల నుంచి ఈ ఉత్పత్తులన్నింటినీ వెనక్కి తీసుకుంటామని ప్రకటించింది. అంతేకాకుండా వెల్‌స్పన్‌ కంపెనీ తో తమ సంబంధాలను కూడా నిలిపివేస్తామని, అయితే నాణ్యతాపరమైన ఉత్పత్తుల సరఫరాకు హామీ ఇచ్చిన విధంగా ఉంటే తాము వెల్‌స్పన్‌తో బంధం కొనసాగిస్తామని ప్రకటించింది. అలాగే కొనుగోలుచేసిన కస్టమర్లకు పూర్తి రీఫండ్‌ ఇస్తామని ప్రకటించింది. ఈజిప్టు కాటన్‌ అంటేనే నాణ్యతతో కూడుకున్నదని అర్ధం. వీటి దారాలు పటిష్టంగాను, పలుచగాను ఉంటాయి. ఎక్కువ కాలం మన్నికతో ఉంటాయని అందువల్లనే వీటిని చొక్కాలకోసం ఎక్కువ వినియోగిస్తారని వాల్‌మార్ట్‌ వివరించింది.